Bisapedømmet Eichstätt i Tyskland
**Alois Brems** (født 19. april 1906 i Ziegelhof ved Eichstätt i kongedømmet Bayern i keiserdømmet Tyskland; død 16. februar 1987 samme sted) var katolsk biskop av Eichstätt.

Liv og virke
------------

### Bakgrunn

Alois Brems ble født i 1906 som den yngste av 15 barn på Ziegelhof nær Eichstätt. Etter å ha uteksaminert seg fra det humanistiske gymnasium i Eichstätt, studerte han katolsk teologi og filosofi ved universitetet i Eichstätt.

### Prest

Den 29. juni 1930 mottok han, i likhet med to av sine brødre noen år tidligere, presteordinasjonens sakrament. Deretter arbeidet han som kapellan i Breitenbrunn i Oberpfalz og i Schwabach. Fra 1932 til 1935 tok han doktorgradsstudier ved Det pavelige gregorianske universitet, og avsluttet disse med en doktorgrad i teologi med en avhandling om tolkning og videreutvikling av Kirkeloven.

Etter det arbeidet han i ett år som sekretær for Formidlingskontoret som behandlet korrespondanse mellom Roma og alle tyske bispedømmer. Den 1. april 1937 ble Brems den første ungdomspastoren i bispedømmet Eichstätt. Sammen med Ottilie Moßhamer ga han ut trebindsverket *Wort an die Jugend*, som i lang tid ble standardverket for kirkelig ungdomsarbeid. Han ledet det bispelige ungdomsvernkontoret til bispedømmet Eichstätt til 1950 og ble deretter leder for det nyopprettede kontor for sjelesorg for menn og kvinner. På hans initiativ ble det opprettet et bredt spekter av voksenopplæringsprogrammer i Hirschberg slott.

I 1953 ble Brems valgt til kannik. I 1966 utnevnte biskop Joseph Schröffer ham til generalvikar.

Da biskop Schröffer ble utnevnt til sekretær for Kongregasjonen for katolsk utdanning i Roma og derfor fikk seg løst fra sitt embete som biskop i Eichstätt, ble Alois Brems i utgangspunktet utnevnt til fungerende leder av bispedømmet.

### Biskop av Eichstätt

Den 28. mai 1968 utnevnte pave Paul VI ham til biskop av Eichstätt. Han ble bispeviet den 6. juli 1968 av den senere kardinal Joseph Schröffer; medkonsekratorer var Rudolf Graber, biskop av Regensburg, og Friedrich Wetter, biskop av Speyer.

Ombyggingen og renoveringen av Eichstätt-katedralen fra 1971 til 1975 fant sted under hans embetsperiode. Da den teologiske høyskole i Eichstätt ble hevet til status som katolsk universitet i 1980, var dette også en stor fortjeneste for Brems, som som biskop viet seg til dets utvidelse og promotert dets elevasjon.

I 1983 ble biskop Brems' fratreden innvilget av Vatikanet, og han ble utnevnt til apostolisk administrator av Eichstätt. Ett år senere ble Karl Heinrich Braun utnevnt til biskop av Eichstätt av pave Johannes Paul II.

Alois Brems døde 16. februar 1987 i en alder av 80 år. Graven hans er i Eichstätt-katedralen.

### Forsømmelser («Vertuschung») avdekket

Høsten 2023 ble det offentliggjort en grundig gjennomhang forordnet av den tyske katolske bispekongeranse om tilfeller av klerikales seksuelle overgrep og av biskoppelig svikt i etterforskning og oppfølging. 
Det fremkom at det tidlig i Mixas bispeperiode hadde vært en prest som det forelå beskyldninger mot om overgrep mot unge kvinner og jenter og som det var fått ut tysk arrestordre mot. Han var forsvunnet - og det viste seg at biskop Mixa og nære medarbeidere hadde bidratt til at han var gått i skjul. Med status som misjonær og under falskt navn var han først i Afrika, og fra 1973 i Brasil. Bispedømmeledelsen opplyste ikke statlige myndigheter om dette, og presten mottok også utbetalinger fra bispedømmet Eichstätt

Tiltak i 2022/23 var vanskelige å iverksette, men en årlig pris med Brems' navn til ungdomsarbeide, skulle ikke lenger tildeles, og en gateoppkalling i Eichstätt i 1997 etter ham, ble besluttet omgjort.

Skrifter
--------

* *Das Wort an die Jugend.* Zusammen mit Ottilie Moßhamer. Freiburg i. Br. 1948.
* *Die Runde der Treuen, Werkstoff zur Schulung und Bildung katholischen Jungführertums.* Recklinghausen 1951.
* *Jugendpredigten: Gedanken und Entwürfe.* München 1956.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) \* bispeviet 1566
* Kardinal Girolamo Bernerio (1540–1611) \*1586
* Erkebiskop Galeazzo Sanvitale (1566–1622) \*1604
* Kardinal Ludovico Ludovisi (1595–1632) \*1621
* Kardinal Luigi Caetani (1595–1642) \*1622
* Kardinal Ulderico Carpegna (1595–1679) \*1630
* Kardinal Paluzzo Paluzzi Altieri degli Albertoni (1623–1698) \*1666
* Pave Benedikt XIII (1649–1730) \*1675
* Pave Benedikt XIV (1675–1758) \*1724
* Pave Klemens XIII (1693–1769) \*1743
* Kardinal Alessandro Mattei (1744–1820) \*1767
* Kardinal Pietro Francesco Galleffi (1770–1837) \*1819
* Kardinal Giacomo Filippo Fransoni (1770–1837) \*1819
* Kardinal Antonio Saverio De Luca (1805–1883) \*1845
* Erkebiskop Gregor (Leonhard Andreas) von Scherr (1804–1877) \*1856
* Erkebiskop Friedrich Josef von Schreiber (1819–1890) \*1875
* Erkebiskop Franz Joseph von Stein (1832–1909) \*1879
* Erkebiskop Joseph von Schork (1829–1905) \*1891
* Biskop Ferdinand von Schlör (1839–1924) \*1898
* Erkebiskop Johann Jakob von Hauck (1861–1943) \*1912
* Erkebiskop Joseph Otto Kolb (1881–1955) \*1935
* Erkebiskop Joseph Schröffer (1903–1983) \*1948
* Biskop *Aloiis Brems* (1906–1987) \*1968

Litteratur
----------

* Reinhard M. Hübner: *Der Dienst für den Menschen in Theologie und Verkündigung. Festschrift für Alois Brems, Bischof von Eichstätt zum 75. Geburtstag.* Pustet, Regensburg 1981.
* Hermann Josef Kreitmeir: *Festgabe zum 80. Geburtstag von Bischof Dr. Alois Brems.* Eichstätt 1986.

Referanser
----------

1. 1 2   Gemeinsame Normdatei, besøkt 14. mai 2014[Hentet fra Wikidata]
2. 1 2   Munzinger Personen, Munzinger IBA 00000012063, besøkt 9. oktober 2017[Hentet fra Wikidata]
3. ↑   Gemeinsame Normdatei, GND-ID 118514989, besøkt 8. mars 2015[Hentet fra Wikidata]
4. ↑  Matthias Altmann: [url= *Diözese Eichstätt: Von Willibald, Victor und 5.000 Studenten*, 2019, lest 12. juli 2021
5. ↑  «Bericht belastet früheren Eichstätter Bischof Brems als Vertuscher». *katholisch.de*. 22. oktober 2022. Besøkt 22. oktober 2022.
6. ↑  Marco Schneider (25. oktober 2022). «Missbrauchstäter gedeckt: Vertuschung durch früheren Eichstätter Bischof». *Donaukurier* **(tysk)**. Besøkt 20. april 2023.
7. ↑  «Münchner Erzbistum: Schon früh Hinweise auf Missbrauchsverdacht». *katholisch.de*. 27. oktober 2022. Besøkt 16. november 2022.
8. ↑  *Missbrauch in der Kirche: Früherer Bischof soll Täter vor Polizei geschützt haben*.
9. ↑  «Nach Vertuschungsvorwürfen: Zukunft von Eichstätter Jugendpreis unklar». *katholisch.de*. 16. november 2022. Besøkt 16. november 2022.
10. ↑  *Die Alois-Brems-Straße in Eichstätt wird umbenannt* Augsburger Allgemeine 22. mars 2023. Lest 27. mars 2023
11. ↑  brems, lest 18. mai 2023

Eksterne lenker
---------------

* (en) Alois Brems – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Catholic-Hierarchy **·** Deutsche Biographie **·** VIAF **·** GND **·** LCCN **·** ISNI **·** Munzinger (iba)
 |